《小苑春望宫池柳色》
唐代·张季略

韶光归汉苑，柳色发春城。半见离宫出，才分远水明。

青葱当淑景，隐映媚新晴。积翠烟初合，微黄叶未生。

迎春看尚嫩，照日见先荣。倘得辞幽谷，高枝寄一名。

作者简介：生卒年、籍贯皆不详。代宗大历中应进士试。曾官度支员外郎。事迹见《文苑英华》卷一八八省试州府试诗、《郎官石柱题名考》卷一四。《全唐诗》存诗1首。